પોરબંદરમાં ગત રવિવારના રોજ ચોપાટી ખાતે ચીલઝડપના બે ત્રણ કેસો બન્યા હોવાથી પોલીસે આ ગુનાના છ આરોપીઓની ધરપકડ કરીને તેઓના રીમાન્ડ મેળવ્યા હતા.પોલીસે ઝડપેલા આરોપીઓમાં ત્રણ મહિલા અને ત્રણ પુરુષનો સમાવેશ થાય છે. આ આરોપીઓ પૈકીની કંચન નામની મહિલા આરોપીએ ગઇકાલે સવારે પોણા દસ વાગ્યાની આસપાસ પોતાને બાથરૂમ જવું છે તેમ કહીને ટોઇલેટમાં પોતાના સાડી વડ્ડે ગળોફાંસો ખાઈ લીધો હતો. પોલીસને આ બાબતની જાણ થતા તત્કાળ પોલીસે આ મહિલાને પોરબંદરની ભાવસિંહજી હોસ્પિટલ ખાતે સારવાર અર્થે ખસેડી હતી પરંતુ હોસ્પિટલના ડોક્ટરોએ આ મહિલાને મૃત જાહેર કરી હતી.